NORAKSTS

|  |  |
| --- | --- |
| 28.05.2020. | Nr.10/10 |

**piekrišana pārņemt bez atlīdzības JELGAVAS PILSĒTAS PAŠVALDĪBAS īpaŠumā**

**dzīvokļa īpašumu KASTAŅU ielā 2A-21, jelgavā**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saņemta Akciju sabiedrības “Publisko aktīvu pārvaldītājs Possessor” 2020.gada 17.maija vēstule Nr.1.17/3909 “Par valstij piekrītošo dzīvokļa īpašumu Nr. 21 Kastaņu ielā 2A, Jelgavā”, ar piedāvājumu pārņemt Jelgavas pilsētas pašvaldības īpašumā valstij piekrītošo dzīvokļa īpašumu Nr. 21 Kastaņu ielā 2A, Jelgavā.

Dzīvokļa īpašums ar kadastra numuru 09009026020 Kastaņu ielā 2A-21, Jelgavā, sastāv no dzīvokļa Nr.21 (telpu grupas kadastra apzīmējums 0900 008 0106 001 021, trīs istabas, centralizētā apkure, kopējā platība 63,7 m2) un tam piekrītošajām kopīpašuma 637/22847 domājamām daļām no būves (kadastra apzīmējums 09000080106001) ( turpmāk – Dzīvokļa īpašums).

Akciju sabiedrība “Publisko aktīvu pārvaldītājs Possessor” 2020.gada 13.maijā pamatojoties uz Zemgales apgabaltiesas zvērinātas notāres Dainas Andersones 2019.gada 13.marta aktu par mantojuma lietas izbeigšanu (iereģistrēts aktu un apliecinājumu reģistrā Nr.1707), pārņēma valdījumā valstij piekrītošo Dzīvokļa īpašumu.

Likuma “Par pašvaldībām” 15.panta pirmās daļas 9.punkts nosaka, ka pašvaldības autonomā funkcija ir sniegt palīdzību iedzīvotājiem dzīvokļa jautājumu risināšanā. Dzīvokļa īpašums ir nepieciešamas pašvaldības autonomās funkcijas pildīšanai.

Saskaņā ar likuma “Par pašvaldībām” 14.panta pirmās daļas 2.punktu, 15.panta pirmās daļas 9.punktu, 21.panta pirmās daļas 17.punktu, Akciju sabiedrības “Publisko aktīvu pārvaldītājs Possessor” 2020.gada 17.maija vēstuli Nr.1.17/3909 “Par valstij piekrītošo dzīvokļa īpašumu Nr. 21 Kastaņu ielā 2A, Jelgavā”, lai nodrošinātu pašvaldības autonomās funkcijas - sniegt palīdzību iedzīvotājiem dzīvokļa jautājumu risināšanā, izpildi,

**JELGAVAS PILSĒTAS DOME NOLEMJ:**

1. Piekrist pārņemt bez atlīdzības Jelgavas pilsētas pašvaldības īpašumā dzīvokļa īpašumu ar kadastra numuru 09009026020 Kastaņu ielā 2A-21, Jelgavā, kas sastāv no dzīvokļa Nr.21 (telpu grupas kadastra apzīmējums 0900 008 0106 001 021, kopējā platība 63,7 m2) un tam piekrītošajām kopīpašuma 637/22847 domājamām daļām no būves (kadastra apzīmējums 09000080106001).
2. Jelgavas pilsētas pašvaldības administrācijas Pašvaldības īpašumu pārvaldes vadītājam pēc Ministru kabineta rīkojuma par dzīvokļa īpašuma ar kadastra numuru 09009026020 Kastaņu ielā 2A-21, Jelgavā, nodošanu Jelgavas pilsētas pašvaldības īpašumā bez atlīdzības izdošanas, organizēt tā pārņemšanu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 28.maijā